
Ehitusloa andmine (Kangelaste prospekt 32)
1. ASJAOLUD JA MENETLUSE KÄIK

31.03.2023 ehitisregistri elektroonilisse keskkonda laekus läbivaatamiseks ehitusloa taotlus nr  2311271/06062 Kangelaste prospekt 32 kinnistul asuva õppehoone ehitisregistri koodiga 118010105 aulas ja tantsusaalis ventilatsioonisüsteemi ümberehitamiseks koos ehitusprojektiga  „012023_PP_Kangelaste-32“, peaprojekteerija MARINA BOGDANOVA. 
Ehitusloa menetlusse nr 358818 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, Narva Linnavalitsuse Linnamajandusamet, Päästeameti Ida päästekeskus, Terviseameti Ida regionaalosakond. Kõnealused menetlusosalised esitasid oma kooskõlastused ja nõusolekud.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

30.05.2023 lõplikult kõrvaldatud puudustega ehitusprojekti uus versioon  “012023_PP_v04_Kangelaste-32“ on ehitisregistri keskkonnas projekteerija poolt taasesitatud.

01.06.2023 kõik kaasatud menetlusosalejad  kooskõlastasid ehitusloa eelnõu.

Narva Linnavalitsuse Linnamajandusamet kooskõlastas „tingimisi“ märkustega:

„1.EL osa. Kogunemishooned rohkem kui 200 kasutajale Cca-s1,d1,a2 Cca-s1,d1,a2" tuletundlikkusega kaablid. Parandada vastavalt Siseministri 30.03.2017 määrusele nr 17 „Ehitisele esitatavad tuleohutusnõuded“. 

2.Ventilatsiooni agregaadi toitekaablite paigaldamine kuni hoone peakilbini (vajadusel ette näha jaotuskilp). Parandada vastavalt tellija tehnilise kirjelduse p-le 12“.
Ehitusprojekt vastab sätestatud nõuetele, ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku  § 39 lõike  1  kohaselt  ehitusloa  annab  kohaliku  omavalitsuse  üksus,  kui  

 seaduses   ei ole sätestatud teisiti.

2.2.Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2  kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise    või ehitamise keerukusest tulenevad lisatingimused ehitamiseks.

2. OTSUS

3.1. Anda ehitusluba Kangelaste prospekt 32 kinnistul asuva õppehoone ehitisregistri koodiga 118010105 aulas ja tantsusaalis ventilatsioonisüsteemi ümberehitamiseks vastavalt ehitusprojektile  „012023_PP_v04_Kangelaste-32“, peaprojekteerija MARINA BOGDANOVA. 
3.2. Kohustada ehitustööde teostaja tagada märkuste täitmine, mis on käesoleva korralduse  punktis 1 esitatud Narva Linnavalitsuse Linnamajandusameti poolt  ning ehitusloal loetletud märkused.
4. RAKENDUSSÄTTED  
4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 
      Katri Raik                                                                                Üllar Kaljuste
      Linnapea                                                                                  Linnasekretär  
